Jacob Gudim Karlsen

Jacob Gudim Karlsen (født 24. juli 2001 i Nittedal) er en norsk turner. Han fikk bronse i hopp under Sommer-OL for ungdom 2018, og vant skranke og ringer i Nordisk mesterskap i turn 2018.

Idrettskarriere

2017 
Karlsen fikk bronse i frittstående og bøylehest under Junior-NM i turn 2017, og han kom på fjerdeplass i svingstang og femteplass i ringer. Sammenlagt kom han på fjerdeplass.

Han deltok i Turn under European Youth Summer Olympic Festival 2017. I mangekampen kom han på 41.-plass i kvalifiseringen med 72,650 poeng, og nådde ikke finalen. Han kom på 31.-plass i frittstående, 39.-plass i bøylehest, 10.-plass i ringer, 47.-plass i skranke og 51.-plass i svingstang. Poengsummen hans sammenlagt var ny personlig rekord.

2018 
I EM i turn 2018 kom han på 28.-plass i mangekampen i juniorklassen, med 74,531 poeng. Hans beste enkeltplassering var ringer, der han kom på 21.-plass. Han deltok i Nordisk mesterskap i turn 2018, og kom der på fjerdeplass sammenlagt i juniorklassen, med 74,032 poeng. Individuelt vant han ringer og skranke, og Norge fikk sølv i lagkonkurransen, der Karlsen deltok sammen med Fredrik Aas, Thodor Gadderud, Didrik Gundersen og Magnus Nygaard-Damm. 

I Sommer-OL for ungdom 2018 fikk han bronse i hopp, der han fikk 14,200 og 13,566 på de to hoppene sine, som ga 13,883 totalt. I mangekampen kom han på 18.-plass med 69,332 poeng.

Referanser

Eksterne lenker 
 
 Buenos Aires 2018 - Jacob Karlsen 

Norske turnere
Deltakere under Sommer-OL for ungdom 2018